CELEX: 32017R1325
Language: sl
Date: 2017-07-17 00:00:00
Title: Uredba Sveta (EU) 2017/1325 z dne 17. julija 2017 o spremembi Uredbe (EU) 2016/44 o omejevalnih ukrepih zaradi razmer v Libiji

18.7.2017   
            
            
               SL
            
            
               Uradni list Evropske unije
            
            
               L 185/16
            
         UREDBA SVETA (EU) 2017/1325
   z dne 17. julija 2017
   o spremembi Uredbe (EU) 2016/44 o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (1),
   ob upoštevanju Uredbe Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (2),
   ob upoštevanju naslednjega:
   
               (1)
            
            
               Svet je 6. februarja 2017 opozoril, da tihotapljenje migrantov in trgovina z ljudmi prispevajo k destabilizaciji političnih in varnostnih razmer v Libiji.
            
         
               (2)
            
            
               Svet je 17. julija 2017 sprejel Sklep (SZVP) 2017/1338 (3), s katerim se uvaja omejitve na izvoz določenega blaga v Libijo, ki se lahko uporablja za tihotapljenje migrantov in trgovino z ljudmi.
            
         
               (3)
            
            
               Za izvajanje navedenih ukrepov je potrebno regulativno ukrepanje na ravni Unije, zlasti za zagotovitev, da jih bodo gospodarski subjekti v vseh državah članicah enotno uporabljali.
            
         
               (4)
            
            
               Uredbo (EU) 2016/44 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Uredba (EU) 2016/44 se spremeni:
   
               (1)
            
            
               vstavi se naslednji člen:
               „Člen 2a
               1.   Predhodna odobritev je potrebna za:
               
                           (a)
                        
                        
                           neposredno ali posredno prodajo, dobavo, prenos ali izvoz blaga iz Priloge VII, ne glede na to, ali izvira iz Unije ali ne, vsem osebam, subjektom ali organom v Libiji ali za uporabo v Libiji;
                        
                     
                           (b)
                        
                        
                           neposredno ali posredno zagotavljanje tehnične pomoči ali posredniških storitev, povezanih z blagom iz Priloge VII ali poveznih z zagotavljanjem, proizvodnjo, vzdrževanjem in uporabo takega blaga, vsem osebam, subjektom ali organom v Libiji ali za uporabo v Libiji;
                        
                     
                           (c)
                        
                        
                           neposredno ali posredno zagotavljanje financiranja ali finančne pomoči, povezane z blagom iz Priloge VII, vključno zlasti s subvencijami, posojili in zavarovanjem kreditnih izvoznih poslov za kakršno koli prodajo, dobavo, prenos ali izvoz takšnih predmetov ali za zagotavljanje s tem povezane tehnične pomoči ali posredniških storitev vsem osebam, subjektom ali organom v Libiji ali za uporabo v Libiji.
                        
                     2.   Priloga VII vključuje predmete, ki bi se lahko uporabili za tihotapljenje migrantov in trgovino z ljudmi.
               3.   Odstavek 1 se ne uporablja za neposredno ali posredno prodajo, dobavo, prenos ali izvoz blaga iz Priloge VII, kot tudi za zagotavljanje tehnične pomoči, posredniških storitev financiranja ali finančne pomoči v zvezi z navedenim blagom, kadar se izvaja med organi držav članic in libijsko vlado.
               4.   Zadevni pristojni organ ne izda odobritve iz odstavka 1, če obstajajo utemeljeni razlogi za sum, da bo blago o uporabljeno za tihotapljenje migrantov in trgovino z ljudmi.
               5.   Če pristojni organ iz Priloge IV zavrne odobritev ali razveljavi, odloži izvršitev, bistveno spremeni ali prekliče odobritev v skladu s tem členom, zadevna država članica o tem uradno obvesti druge države članice in Komisijo ter jim pošlje ustrezne informacije.“;
            
         
               (2)
            
            
               v člen 20 se vstavi naslednja točka:
               
                           „(c)
                        
                        
                           spremeni Prilogo VII, da se izboljša ali prilagodi seznam vanjo vključenega blaga, ki bi se lahko uporabilo za tihotapljenje migrantov in trgovino z ljudmi, ali posodobi oznake nomenklature iz kombinirane nomenklature, kakor je določena v Prilogi I k Uredbi (EGS) št. 2658/87.“.
                        
                     
         Člen 2
   Besedilo iz Priloge k tej uredbi se vstavi kot Priloga VII k Uredbi (EU) 2016/44.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 17. julija 2017
      
         
            Za Svet
         
         
            Predsednica
         
         F. MOGHERINI
      
   
   
      (1)  UL L 206, 1.8.2015, str. 34.
   
      (2)  UL L 12, 19.1.2016, str. 1.
   
      (3)  Sklep Sveta (SZVP) 2017/1338 z dne 17. julija 2017 o spremembi Sklepa (SZVP) 2015/1333 o omejevalnih ukrepih zaradi razmer v Libiji (glej stran 49 tega Uradnega lista).
   
      PRILOGA
      „
            PRILOGA VII
            
               Predmeti, ki bi se lahko uporabili za tihotapljenje migrantov in trgovino z ljudmi, kakor je navedeno v členu 2a
            
            POJASNJEVALNA OPOMBA
            Oznake nomenklature so iz kombinirane nomenklature (KN), kot je opredeljena v členu 1(2) Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi in so določene v Prilogi I k navedeni uredbi, ki veljajo v času objave te uredbe in smiselno, kot so spremenjene s poznejšo zakonodajo.
            
                         
                     
                     
                        Oznaka KN
                     
                     
                        Opis
                     
                  
                         
                     
                     
                        8407 21 
                     
                     
                        izvenkrmni motorji za plovila (na vžig s svečkami)
                     
                  
                        Ex
                     
                     
                        8408 10 
                     
                     
                        izvenkrmni motorji za plovila (na vžig s kompresijo)
                     
                  
                        Ex
                     
                     
                        8501 31 
                     
                     
                        električni izvenkrmni motorji za plovila z izhodno močjo do vključno 750 W
                     
                  
                        Ex
                     
                     
                        8501 32 
                     
                     
                        električni izvenkrmni motorji za plovila z izhodno močjo nad 750 W do vključno 75 kW
                     
                  
                        Ex
                     
                     
                        8903 10 
                     
                     
                        napihljiva plovila za šport ali razvedrilo
                     
                  
                        Ex
                     
                     
                        8903 99 
                     
                     
                        motorni čolni z izvenkrmnimi motorji
                     
                  “